ຄົບຮອບ 67 ປີ ( ວັນທີ 20 ກໍລະກົດ 1955 – 20 ກໍລະກົດ 2022) ໂດຍການເຂົ້າຮ່ວມຂອງ ທ່ານ ປອ ດາວວົງ ພອນແກ້ວ ກຳມະການສູນກາງພັກ ລັດຖະມົນຕີກະຊວງພະລັງງານ ແລະ ບໍ່ແຮ່, ທ່ານ ນາງ ສິລິກິດ ບຸບຜາ ຮອງປະທານຄະນະບໍລິຫານງານ ສສຍລ, ທ່ານ ນາງ ແສງເດືອນ ວົງອິນ ປະທານ ສຍ ກະຊວງພະລັງງານ ແລະ ບໍ່ແຮ່, ມີຄະນະພັກ, ຄະນະປະທານ ສຍ ກະຊວງ, ພະນັກງານອາວຸໂສບໍານານ, ແຂກຖຶກເຊີນ ແລະ ສະມາຊິກແມ່ຍິງພາຍໃນກະຊວງເຂົ້າຮ່ວມ. ໃນພິທີ ທ່ານ ນາງ ສິລິກິດ ບຸບຜາ ໄດ້ເລົ່າຄືນມູນເຊື້ອການເຕີບໃຫຍ່ຂະຫຍາຍຕົວຂອງອົງການຈັດຕັ້ງສະຫະພັນແມ່ຍິງລາວ ຊຶ່ງຍາມໃດແມ່ຍິງລາວກໍໄດ້ເປັນສ່ວນໜື່ງທີ່ເປັນກຳລັງແຮງອັນສໍາຄັນຂອງພັກ ທີ່ປະກອບສ່ວນເຂົ້າໃນຂະບວນການຕໍ່ສູ້ປົດປ່ອຍຊາດ ກໍຄືຂະບວນການສ້າງສາ ແລະ ພັດທະນາປະເທດຊາດ ໂດຍສະເພາະພັດທະນາແມ່ຍິງລາວໃນປັດຈຸບັນ. ນອກຈາກນີ້ ໃນພິທີຍັງໄດ້ຮັບຊົມການສະແດງສິລະປະ ແລະ ການສະແດງລະຄອນທີ່ສ່ອງແສງເຖິງການດຳລົງຊີວິດໃນປັດຈຸບັນ.